<classify> WAFANYABIASHARA wa viwanda vya misitu wilayani Mufi ndi mkoani Iringa wameiomba serikali kuhimiza matumizi ya samani na bidhaa nyingine zinazozalishwa nchini kwa kutumia malighafi hiyo.Hatua hiyo imeelezwa na wafanyabiashara hao kuwa itapunguza matumizi ya bidhaa hizo zenye ubora hafifu zinazoagizwa kutoka nje ya nchi na kuikuza sekta ya viwanda kwa manufaa ya nchi na watu wake.Mkurugenzi wa Kampuni ya Qwihaya General Enterprises inayozalisha nguzo za umeme, Leonard Mahenda alisema uamuzi wa Watanzania na serikali yao kutumia bidhaa hizo za ndani utachochea na kuhamasisha ukuaji wa sekta ya viwanda utakaoongeza ubora na masoko yake.Mahenda ambaye kiwanda chake kina uwezo wa kuzalisha nguzo 2,000 kwa siku aliupongeza uamuzi wa serikali wa kununua nguzo zote zinazozalishwa nchini na akaomba uamuzi kama huo ufanyike pia kwa bidhaa nyingine kama samani za ofisini na majumbani.Miti ni biashara kubwa nchini, heka moja inaweza kumwingizia mkulima kati ya Sh milioni 50 na Sh milioni 100. Ili iweze kuchangia pato la Taifa ipasavyo ni muhimu soko la bidhaa zake zinazozalishwa nchini likalindwa dhidi ya zile zinazozalishwa kutoka nje, alisema.Akitoa mfano wa mchango wa kampuni yake kwa mapato ya wilaya ya Mufindi alisema inalipa wastani wa Sh milioni 200 kwa mwezi kama tozo ya ushuru wa mazao ya misitu kwa kuwa bidhaa zake zina soko la uhakika katika miradi mbalimbali ya umeme nchini. Hakuna ushirikina kwenye biashara, kukiwa na mazingira mazuri na masoko ya uhakika biashara itafanyika, alisema.Mkurugenzi wa moja ya kampuni kubwa za uzalishaji wa mbao wilayani Mufindi ya Komas Sawmill Ltd, Audax Mushumbusi alisema bidhaa wanazozalisha zina ubora wa kimataifa kumudu ushindani wa soko la ndani na nje ya nchi kwa matumizi mbalimbali ikiwemo utengenezaji wa samani na ujenzi.Kampuni yetu inapasua mbao ngumu na laini kwa matumizi mbalimbali na ina uwezo wa kusambaza bidhaa hizo popote nchini. Tunawakaribisha watu wote wenye mahitaji ya mbao ili kwa pamoja tuikuze sekta hii, alisema.Aliipongeza serikali akisema kasi yake katika kukuza sekta ya viwanda nchini imeanza kuleta tija huku akisisitiza umuhimu wa bidhaa wanazozalisha kulindwa dhidi ya zile zinazoagizwa kutoka nje.  <topic>: KITAIFA 